**SLOVENCI V ČASU OD 1914 DO 1939 ( prva svetovna vojna, medvojno obdobje) - MINIMALNI STANDARDI ZNANJ**

**1.V kateri državi smo živeli Slovenci v začetku prve svetovne vojne leta 1914?**

**Slovenci so dočakali prvo svetovno vojno v okviru Avstro-Ogrske.**

**2. Zapiši dva razloga, zaradi katerih se je Država SHS odločila za povezavo s Kraljevino Srbijo.**

* **Ni bila mednarodno priznana**
* **Socialni nemiri kmetov in delavcev**
* **Srbi, ki so ostali v Kraljevini Srbiji so želeli, da se vsi Srbi**

**združijo v eni državi**

* **Ni imela rešene severne meje z Avstrijo in zahodne meje z**

**Italijo.**

**Zaradi mnogih vzrokov je 1. decembra 1918 bila razglašena KRAJEVINA SRBOV, HRVATOV IN SLOVENCEV, ki jo je vodil Aleksander Karađorđević.**

**3. Kakšen je bil gospodarski razvoj Kraljevine SHS med obema vojnama?**

* **Slovenija je bila v Avstro-Ogrski najmanj razviti del, z vstopom v Kraljevino SHS je postala najrazvitejši del države.**
* **Prevladujoča gospodarsko dejavnost je bilo kmetijstvo.**
* **Zapiši vsaj dve težavi kmečkega prebivalstva: premajhne posesti za preživljanje cele**
* **kmečke številne družine, zastarela tehnologija obdelovanja, uvoz tujih cenejših pridelkov iz tujine.**
* **Med obema vojnama se je razvijala tekstilna, lesna, papirna in živilska industrija.**

**4. Kakšen je bil kulturni razvoj v Kraljevini SHS?**

* **Kljub težavam je nova država Slovencem prinesla napredek na kulturnem in izobraževalnem področju.**
* **Močno se je spremenila vloga slovenščine, ki je postala učni jezik na vseh šolah. Ustanovili so novo mrežo šol.**
* **Dobili smo tudi pomembne državne kulturne ustanove: ljubljansko univerzo, ki je postala središče razvoja slovenske znanosti, Narodno univerzitetno knjižnico (NUK), Narodno galerijo, Slovensko narodno gledališče, Slovensko akademijo znanosti in umetnosti.**
* **V medvojnem obdobju smo dobili prvi slovenski celovečerni nemi film, ustvarjalo je veliko pisateljev, pesnikov, slikarjev. Med arhitekti pa je bil najbolj znan Jože Plečnik.**

**SLOVENCI V ČASU DRUGE SVETOVNE VOJNE (od 1941 do 1945) - MINIMALNI STANDARDI ZNANJ**

**1. Kdaj je bila napadena Jugoslavija? 6. 4. 1941**

**2. Kdo je okupiral slovensko ozemlje? Nemci, Italijani, Madžari**

**3. Katera ozemlja so okupirali okupatorji?**

**a) Nemci: Štajersko, Gorenjsko, severni del Dolenjske, Mežiško dolino**

**b) Italijani: Notranjsko, Dolenjsko, Ljubljano – imenovali Ljubljanska pokrajina**

**c) Madžari: Prekmurje.**

**4.Kdo je izvajal najostrejši okupacijski režim in kako? Zapiši značilnosti njihovega režima!**

**Najostrejši okupacijski režim so izvajali Nemci. Ukinili so slovenske organizacije, uvajali ponemčevanje (spreminjanje imen slovenskih krajev, pouk v nemškem jeziku, uničevanje slovenskih knjig), izseljevali Slovence, nasilje nad Slovenci.**

**5. Opiši italijanski okupacijski režim!**

**Italijani so bili sprva manj nasilni. Dopustili so delovanje slovenskih kulturnih in izobraževalnih ustanov ter sodelovanje v upravljanju.**

**6. Kateri državni praznik se praznuje 27. 4.?**

**V času druge svetovne vojne so Slovenci organizirali partizanske čete za boj proti okupatorju, za osvoboditev slovenskega ozemlja, zato vsako leto praznujemo DAN UPORA PROTI OKUPATORJU.**

**7. Kdaj se je druga svetovna vojna končala? Zadnji boji partizanov z Nemci so potekali na Poljani pri Prevaljah 15. 5. 1945.**